Afsonderingsregulasies: 'Uitspraak bring ekonomiese onsekerheid mee' | Maroela Media
Hoewel die uitspraak wat die regering se afsonderingsregulasies vir risikovlak 3 en vlak 4 ongeldig en ongrondwetlik verklaar verwelkom word, bring dit egter verdere ekonomiese onsekerheid in die land mee.
Só het Raymond Parsons, ekonoom verbonde aan die Noordwes-Universiteit, Dinsdagaand in reaksie op die uitspraak gesê.
Maroela Media het vroeër berig die hooggeregshof het Dinsdag bevind die regering se afsonderingsregulasies vir risikovlak 3 en vlak 4 is ongeldig en ongrondwetlik, maar dit sal steeds vir minstens die volgende 14 dae van krag bly.
Volgens Parsons veroorsaak die uitspraak groter onvoorspelbaarheid in 'n reeds onseker ekonomiese en openbare gesondheidsomgewing. "Die regering moet dringend aandui wat hy volgende gaan doen," meen Parsons.
Die regering het Dinsdagaand in 'n verklaring gesê hy neem kennis van die uitspraak.
Volgens Phumla Williams, regeringswoordvoerder, het die hof die minister van samewerkende regering en tradisionele sake, Nkosazana Dlamini-Zuma, opdrag gegee om die huidige afsonderingsregulasies te hersien en te wysig in oorleg met die betrokke ministers.
"Hoe goed Suid-Afrika gaan vaar ná Covid-19 sal bepaal word deur hoe vinnig die ekonomie en samelewing herstel en hoe goed die land se uittree-strategie bestuur word," het Parsons gesê.
Die burgerregteorganisasie AfriForum het intussen die uitspraak verwelkom.
Volgens Ernst Roets, hoof van beleid en aksie by AfriForum, is die regulasies 'n onregverdigbare skending van mense se basiese vryhede en is die organisasie gereed om voort te gaan met sy regsaksies om die tabak-, skoonheid- en restaurantbedryf by te staan.
Anc stel glad nie belang in ekonomie nie. Gaan hul eie een begin
Die ANC se planne het NIKS met ekonomie te doen nie. Magshonger en selfverrykers wat geen belangstelling het in die land of sy mense of sy toekoms!
Ik toetse behoort 'n vereiste te wees vir alle ministers. En die slaagsyfer moet darrem ten minse op graad sewe vlak te wees.
as dit onwettig was dan moet die regering mos almal vergoed vir die verlore inkomste
Ek sit die spul so en betreur, want niemand, nie eens voorheen gehoorsame burgers het enige respek oor vir iemand in uniform, die regering het nou seker gemaak dat die oorgrote meerderheid van SA polisie, weermag en enige vorm van autoriteit met argwaan en minagting behandel. Die hof, die instansies soos Afriforum moet die arrogante kaders van selfbehep wat in ons regering sit ry tot in oom daantjie se kaller hok vir elke mens wat in die tyd verlies gelei het!!